মটৰ চাইকেলকে ধৰি বিভিন্ন সা-সামগ্ৰী লুট কৰি সন্ত্ৰাস চলোৱা দুটা দুৰ্ধৰ্ষ ডকাইতক আজি মাকুম আৰক্ষীয়ে গ্ৰেপ্তাৰ কৰিবলৈ সক্ষম হয়।
মাকুম আৰক্ষীয়ে তিনিচুকীয়া জিলাৰ পেঙেৰীৰ ডিব্ৰুজান আৰু বৰডুমচাৰ ৰিতু কঠালগুৰিৰ পৰা গ্ৰেপ্তাৰ কৰা ডকাইত দুটা ক্ৰমে বাৰেকুৰি পুৰনি মতাপুঙৰ পাপু চেতিয়া আৰু ডুমডুমা হাতীজানৰ পলাশ চুতীয়া বুলি জানিব পৰা গৈছে।
আটকাধীন ডকাইত দুটাৰ পৰা মাকুম আৰক্ষীয়ে দুখন মটৰ চাইকেলো জব্দ কৰিবলৈ সক্ষম হয়।
উল্লেখযোগ্য যে ধৃত দুই ডকাইতে অলপতে এজন ব্যক্তিক পিষ্টল দেখুৱাই ২ লাখ ৮০ হাজাৰ টকা লুট কৰিছিল। তাৰোপৰি পাপু চেতিয়া নামৰ দুৰ্ধৰ্ষ ডকাইতটোৱে দুজন সহপাঠীৰ সৈতে অলপতে তিনিচুকীয়া গেলাপুখুৰীত লুটপাত চলাইছিল।
আনহাতে মাকুম আৰক্ষী থানাত ডকাইত দুটাৰ বিৰুদ্ধে পঞ্জীভুক্ত ২২৯/১৮ নম্বৰ গোচৰ মৰ্মে দুয়োকে গ্ৰেপ্তাৰ হোৱা বুলি আৰক্ষী সূত্ৰে জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
